stanford-oval/wikipedia huggingface dataset:
אולימפיאדת השחמט 2008
התחרות הפתוחה > נבחרת ישראל

באולימפיאדה זו השתתפה נבחרת ישראל שכללה את:
בוריס גלפנד (2719) 5+,5=,0- מקום שני ושלישי אישי
מיכאל רויז (2677) 2+,7=,0-
בוריס אברוך (2657) 2+,4=,2-
יבגני פוסטני (2674) 3+,2=,3-
מקסים רודשטיין (2609) 5+,4=,0- מקום שני אישי
הנבחרת זכתה במדליית כסף היסטורית, הראשונה של נבחרת הגברים של ישראל באולימפיאדות, זאת לאחר שב-4 מ-5 האולימפיאדות הקודמות לזו סיימה ישראל במקום הרביעי או החמישי (מקום 4 באליסטה 1998 ובטורינו 2006, מקום 5 באיסטנבול 2000 ובקלוויה (ספרד) 2004). ישראל אף הובילה בתחרות לאחר ניצחון על המוליכה (והזוכה העתידית) ארמניה בסיבוב התשיעי, אך הפסד לאוקראינה מיד לאחר מכן (בסיבוב הלפני אחרון) הוריד את הנבחרת למקום השני.
להלן התוצאות הקבוצתיות:
נגד לטביה 2:2 - תיקו
נגד מונטנגרו 0.5:3.5 - ניצחון
נגד ליטא 2:2 - תיקו
נגד מצרים 1.5:2.5 - ניצחון
נגד דנמרק 0.5:3.5 - ניצחון
נגד שוודיה 1.5:2.5 - ניצחון
נגד ספרד 1:3 - ניצחון
נגד גרמניה 1.5:2.5 - ניצחון
נגד ארמניה 1.5:2.5 - ניצחון
נגד אוקראינה 2.5:1.5 - הפסד
נגד הולנד 1.5:2.5 - ניצחון
התחרות לנשים

| --- | --- |
 תאריך התחלה:  13 בנובמבר 2008 
 תאריך סיום:  25 בנובמבר 2008 
 עיר:  דרזדן 
 קבוצות משתתפות:  111
 מס' משתתפים:  548 (כולל 9 רב אמן, 64 רבי אמנים לנשים, 41 אמנים בינלאומיים ו-85 אמנים בינלאומיים לנשים
 מס' משחקים:  3,204 
 שיטה:  שווייצרית - 11 מחזורים
 → אולימפיאדת השחמט 2006 אולימפיאדת השחמט 2010 ← 
 
אולימפיאדת ה-38 לנשים התקיימה במקביל לתחרות הפתוחה.
התחרות לנשים > תוצאות הגמר

| # | מדינה | שחקנים | נקודות |
| --- | --- | --- | --- |
| 1 | גאורגיה גאורגיה |  | 18 |
| 2 | אוקראינה אוקראינה |  | 18 |
| 3 | ארצות הברית ארצות הברית |  | 17 |
| 4 | רוסיה רוסיה |  | 17 |
| 5 | פולין פולין |  | 17 |
| 6 | ארמניה ארמניה |  | 16 |
| 7 | סרביה סרביה |  | 16 |
| 8 | הרפובליקה העממית של סין  סין |  | 15 |
| 9 | ישראל ישראל |  | 15 |
| 10 | בלארוס בלארוס |  | 15 |
התחרות לנשים > מדליות אישיות

|  | זהב | כסף | ארד |
| --- | --- | --- | --- |
| התוצאה הטובה ביותר | מאיה צ'יבורדנידזה (גאורגיה) - 2715 | יוהנה מאידן (פולין) -2621 | מרתה פיירו באקרו (אקוודור) - 2613 |
| הלוח הראשון | מאיה צ'יבורדנידזה (גאורגיה)- 2715 | מרתה פיירו באקרו (אקוודור) - 2613 | חואו ייפאן (סין) - 2563 |
| הלוח השני | אנה זטונסקיך (ארצות הברית) - 2571 | נטליה ז'וקובה (אוקראינה) - 2553 | לילית מקרטצ'יאן (ארמניה) - 2549 |
| הלוח השלישי | נדז'דה קוזינצבה (רוסיה) - 2591 | רוסודן גולטיאני (ארצות הברית) - 2542 | אידיקו מאדל (הונגריה) - 2464 |
| הלוח הרביעי | יוהנה מאידן (פולין) -2621 | אוליני נפולס לינרס (קובה) - 2530 | מאיה לומינאישווילי (גאורגיה) - 2432 |
| לוח החמישי (עתודה) | נטליה זדבסקייה (אוקראינה) -2528 | מרי אן גומס (הודו) - 2437 | אלינה מוטוק (רומניה) - 2393 |
התחרות לנשים > נבחרת ישראל

באולימפיאדה זו השתתפה נבחרת ישראל שכללה את:
מאשה קלינובה (2327) 2+,5=,2-
אנג'לה בורסוק (2398) 3+,2=,4-
בלה איגלה (2254) 8+,0=,2-
אולגה וסילייבה (2235) 7+,0=,2-
מרסל אפרוימסקי (2052) 4+,0=,3-
הנבחרת סיימה במקום ה-9. אפרוימסקי שהייתה בת 13 היא הנציגה הצעירה ביותר של ישראל בתחרות נבחרות לבוגרים (אולימפיאדה או אליפות אירופה), בנשים או בגברים.
להלן התוצאות הקבוצתיות:
נגד פורטוגל 0.5:3.5 - ניצחון
נגד ארצות הברית 0.5:2.5 - ניצחון
נגד גאורגיה 3:1 – הפסד
נגד בוסניה והרצגובינה 1:3 – ניצחון
נגד וייטנאם 2:2 - תיקו
נגד מונגוליה 3:1 - הפסד
נגד שוודיה 2:2 - תיקו
נגד גרמניה-2 2:2 - תיקו
נגד אסטוניה 1:3 - ניצחון
נגד מונטנגרו 0.5:3.5 - ניצחון
נגד קירגיזסטן 0:4 – ניצחון
סיכום כולל

בסיום התחרות הוענק "פרס נונה גפרינדשווילי" לנבחרת עם הישג הכי גבוה בסיכום התחרות הפתוחה ותחרות נשים.
אוקראינה
ארמניה
ארצות הברית
אין ויוו

חולדת מעבדה לבקנית. חיות מעבדה לבקניות מאפשרות מבט בכלי הדם שלהן דרך עיניהן וחוסכות את הסיבוך הטכני והאתי שבניתוח חיות במעבדה.
בַּחַיִּים, אִין וִיווֹ (בלטינית: In vivo; באופן מילולי: בתוך החי) הוא טכניקה לביצוע ניסוי, או בדיקת מעבדה על אורגניזם חי המשמש אורגניזם מודל.
בדרך כלל הכוונה היא לניסויים קליניים, פיזיולוגיים, פרמקולוגיים או מתחום איכות הסביבה בבני אדם, בחיות, בצמחים, בפטריות או בחד תאיים (כולל תאים סרטניים או תאי גזע מבני אדם וכולל בתרביות רקמה). ניסויים בבעלי חיים במסגרות אחרות, כמו פסיכולוגיה ניסויית, לא זוכים לכינוי זה.
לעומת טכניקת אין ויוו ניצבת טכניקת אִין וִיטְרוֹ - ניסוי, בדיקת מעבדה או הליך רפואי המתבצעים בסביבה מבוקרת מחוץ לאורגניזם חי בדרך כלל במבחנה או בכלים שונים המכילים מולקולות ביולוגיות כגון חלבונים. יש ניסויים שקשה לסווגם כניסויים מסוג אִין וִיווֹ או אִין וִיטְרוֹ כמו ניסוי בגוויות (למשל ניסוי סוג חדש של רצועה תותבת על ידי השתלתה בברך של אדם מת והנעת הברך המתה אלפי פעמים בעזרת מנוע).
ניסויים באורגניזמים לא אנושיים מקובלים בחקר ביולוגיה, רפואה, פסיכולוגיה, טכנולוגיה, חקלאות ואיכות הסביבה. ניסויים בבני אדם מקובלים בתחומי מחקר אלה ובתחומים רבים במדעי החברה.
בדיקה או הליך רפואי אין ויוו על עובר ברחם מכונה אִין אוּטֶרו (לטינית: בתוך הרחם).
ניסויים בבעלי חיים

יצור חי המשתתף בניסוי יכול לייצג בניסוי את בני המין הטקסונומי שלו (למשל פרה המשתתפת בניסוי לשיפור תנאי הגידול של הפרות) או להשתתף בו כאורגניזם מודל (למשל עכבר המשתתף בניסוי לחיפוש תרופה עבור פרות). ניסויים המשתמשים ביצור חי אחד כמודל ליצור חי אחר חייבים להיעשות לאחר העלאת טעון משכנע על פיו המודל אכן דומה בתכונות הרלוונטיות למה שהוא מיצג. פעמים רבות טיעון כזה נשען על מחקר קודם, אך יש קבוצה גדולה של מחלות באדם ובבעלי חיים, שלא נחקרות ביצורים חיים אחרים כי טרם נמצא להם מודל מתאים.
ניסוי בחיית מודל עשוי להיות פשוט יותר מבחינה טכנית מאשר ניסוי בחיה או באדם שאותם המודל מדמה. ניסוי כזה עשוי להיות גם אתי יותר מניסויים בבני אדם ובחיות הנתפסות כבעלות תודעה מפותחת יותר מזו של אורגניזם המודל. ניסוי בשמרים או תולעים, למשל, לא גורם סבל לבני אדם או לפרות ולא מונע טיפול רפואי מאנשים בקבוצת הביקורת. מעבר לזאת, להרבה ניסויים בבני אדם קשה למצוא מדגם גדול ומיצג וקשה גם לערוך ניסויים בבני אדם בתנאי מעבדה של ממש. תנאי מעבדה של ממש מצריכים שכל המשתתפים בניסוי יתחילו ויסיימו את הניסוי באותו תאריך, שיחיו באותה סביבה, יאכלו אותו מזון ושלא יקבלו שום טיפול רפואי אחר בבעיה הנחקרת.
אקס ויוו (Ex vivo)

ניסוי הנעשה על איבר אמיתי של חיה, אך הוא נקצר ממנה לפני הניסוי.
ראו גם

אין ויטרו
אין סיליקו
אין סיטו
חלופות לניסויים בבעלי חיים
אייל חזירוני

| אייל חזירוני |
| --- | --- |

מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: אייליים
תת־משפחה:: איילים
סוג:: אייל זהוב
מין:: אייל חזירוני
שם מדעי
 Hyelaphus porcinus ‏צימרמן, 1780
תחום תפוצה
 תפוצת האייל החזירוני בעבר.
שמות נוספים
 אייל חזירי  אייל גמדי

אייל חזירוני (שם מדעי: Hyelaphus Porcinus בעבר Axis Porcinus) הוא מין אייל בינוני החי במדינות דרום אסיה ודרום-מזרח אסיה ומצוי בסכנת הכחדה. עד תחילת המאה ה-21, מין זה היה מסווג בסוג Axis לצד האייל הנקוד, אולם על פי מחקרים חדשים הוא הועבר לסוג אייל זהוב יחד עם קרוביו אייל קוהל (מאינדונזיה) ואייל קאלאמיאן (מהפיליפינים). למרות זאת בטקסונומיות רבות הוא עדיין מוכר בשם Axis Porcinus או בשם Cervus Porcinus. המין קרוי לעיתים אייל חזירוני מצוי, הודי או תאילנדי כדי להבדיל משני המינים האחרים הקרויים גם בשמות אייל חזירוני אינדונזי ואייל חזירוני פיליפיני. פירוש החלק השני של שמו המדעי בלטינית (Porcinus) הוא חזיר, והוא נקרא כך משום מראה גופו העגלגל והגוץ ומשום אופן ריצתו ביער.
תיאור

פרוותו של האייל החזירוני משתנה למדי בצבעה על פני הטווח הנרחב של תפוצתו: לעיתים היא בצבע חום-אדמדם בהיר בכל הגוף, לעיתים חום כהה עם ראש בהיר ורגליים שחורות או חום-צהבהב בכל הגוף מלבד הרגליים והצוואר. הפרווה גם מתכהה עם הגיל. לעיתים קרובות מסביב לעיניו, אפו וגרונו יש כתמים צהבהבים-קרמים. למין זה יש ראש קצר ומשולש, ומבנה גוף מוצק וכבד; רגליו אף הן קצרות, והגפיים האחוריות גבוהות יותר מהקדמיות ומשוות לו מראה שפוף. אפו גדול ושחור, עיניו קטנות, ואוזניו בינוניות ועגלגלות. פס שחור עובר לאורך השדרה, ובדרך כלל יש כתם כהה בצורת V במצח; הזנב קצר וצידו האחורי לבנבן. למרבית המבוגרים יש נקודות מפוזרות על הבטן בקיץ. הזכרים בעלי קרניים בינוניות הצומחות מאזור המצח ובהם שלושה סיעופים בלבד. הזכרים כהים וגדולים במידה מועטת מהנקבות.
מידות גופו של האייל החזירוני:

גובה הכתפיים: 75-66 ס"מ.

אורך הראש והגוף: 115-105 ס"מ.

אורך הזנב: 20 ס"מ.

אורך הקרן: עד 60 ס"מ.

משקל הגוף: 50-36 ק"ג.
לאייל זה שני תת-מינים:
(Hyelaphus Porcinus Porcinus) תת-המין המצוי, בדרך כלל בעל נקודות לכל אורך חייו.
(Hyelaphus Porcinus Annamiticus) תת-המין המצוי בדרום וייטנאם וקמבודיה, חסר נקודות אפילו בצעירותו. נחשב בטקסונומיות חדשות כמין נפרד - אייל אנאמייט.
תפוצה ובית גידול

מבחינה היסטורית, האייל החזירוני היה בעל תפוצה נרחבת: החל מפנג'אב שבפקיסטן, עובר דרך צפון וצפון מזרח הודו (כולל האזור שלמרגלות הרי ההימלאיה) ועד דרום סין (דרום מחוז יונאן) ומדינות הודו-סין. עם זאת כיום לאחר עשרות שנים של ציד, אייל זה קיים באוכלוסיות מקוטעות ביותר בפקיסטן, צפון הודו, נפאל, בהוטן, בנגלדש ומערב מיאנמר. המין הושמד כנראה לחלוטין באזור המזרחי הכולל את סין העממית, לאוס וייטנאם, ומלבד כמה עשרות איילים שנותרו ליד נהר המקונג במחוז קראטי ובמחוז קו קונג שבדרום מערב קמבודיה האייל הושמד גם בה לגמרי. האייל החזירוני נכחד והוחזר מחדש לתאילנד, והובאה לאוסטרליה, סרי לנקה וארצות הברית.
במרבית המקרים בית הגידול מורכב ממרעה גבוה רטוב או לח הסמוך לעיתים קרובות לנחלים ונהרות בינוניים, ונראה שהצפיפות הגבוהה ביותר היא בשטחי מרעה פתוחים או קרחות יער. מין זה נמנע מיערות טרופיים או נשירים סבוכים, ויעדיף במקומם אפילו מרעה הסמוך לחופים. בהודו ונפאל המין חי בעיקר במרעה דמוי סוואנה הקרוי "טאראי", ובמדינות הודו-סין בעיקר במרעה גבוה ולח. ב"פארק הלאומי ברדיאה" (נפאל), הצפיפויות הגבוהות ביותר היו במרעה, לאחר מכן באזורים הסמוכים לנהרות, ואילו ביערות לא נצפו אפילו פרטים בודדים.
האוכלוסייה שעדיין שורדת בבנגלדש חיה במרבצי דשא הרריים, שבהם חלקים קטנים מיוערים. האוכלוסיות הפראיות למחצה שהובאו מחדש לתאילנד תופסות מגוון של בתי גידול שלא היו בשימוש מעולם על ידי איילים פראיים בתאילנד, לאוס, וייטנאם או קמבודיה. רישומים היסטוריים מראים שהאוכלוסייה הגדולה ביותר שחיה ליד נהרות, הייתה מצויה באגן נהר הדונג בוייאטנם.
אקולוגיה והתנהגות

המבנה החברתי העיקרי הוא בעיקר נקבה בודדה עם צאצאיה, וגם כאשר מספר איילים מתקבצים יחד הם אינם מלוכדים ונמלטים למספר כיוונים כאשר הם נרדפים. בפארק הלאומי צ'יטוואן עדרים של עד 20 איילים נצפים ביחד בעיקר במרעה חדש שצמח לאחר השרפות; ובפארק הלאומי קזירנגה עדרים של 40–80 איילים נצפים לעיתים קרובות בשטחי מרעה גדולים שנוצרו על ידי קרנפים הודים, או במרעה נמוך ליד מאגרי מים גדולים. השטח בו הם חולפים בחיפוש אחר מזון משתנה במידה רבה בגודלו, ונע בין-5 דונם ל-70 (תלוי גם אם השטח מגודר). איילי החזיר אינם מושפעים מהתחלפות העונות, מלבד סרי-לנקה שבה דווח שהם נודדים בהתאם למזון החקלאי הזמין.
תזונתו של האייל החזירוני מבוססת בעיקר על עשבים טריים, וגולשת מדי פעם גם לעשבי תיבול, פרחים, פירות, עלים ושיחים. בהשוואה לאייל הסמבר מין זה אינו מכניס לתפריטו מיני צמחייה חדשים. איילים חזירונים שהובאו לסרי-לנקה חיים בעיקר בשטחים חקלאיים, וגורמים נזק לגידולים ביתיים כגון תה או קינמון.
כאשר אייל זה נרדף ביער הוא פותח בריצה עם ראש שפוף, ומתכופף מתחת לגזעים וענפים כ-חזירי הבר, ולא מדלג עליהם כמו רוב האיילים; לאחר מספר דקות של ריצה הוא יחפש בהקדם האפשרי מקום מסתור ויחכה בו עד שתחלוף הסכנה. במהלך ריצתו הוא זוקף את צידו האחורי והלבן של זנבו לאות אזהרה. כשהאייל החזירוני נבהל, הוא משמיע קול הדומה לשריקה או לנביחה. טורפיו של האייל החזירוני הם בעיקר טיגריסים בנגלים, נמרים הודים, ודולים.
זכרי האייל החזירוני אגרסיביים למדי, ובאזורים בהם צפיפות האוכלוסייה נמוכה הם עלולים להפגין טריטוריאליות ולסמן את גבולות הטריטוריה שלהם באמצעות הפרשות מבלוטות הריח בעיניים וברגליים. בהודו ונפאל עונת הרבייה היא בין חודשי ספטמבר ואוקטובר, ובסין בין ספטמבר לפברואר; במהלך הייחום, הזכרים מתאספים באחו הפתוח, ומקיימים ביניהם קרבות לשליטה בנקבות. זכרים של מין זה אינם מקימים הרמון, ומגינים על הנקבה מזכרים אחרים עד תום הייחום. בשונה מאיילים אחרים למין זה אין קולות מיוחדים בעונת הרבייה.
ההריון של הנקבה נמשך 220–230 ימים, לאחריהם היא ממליטה עופר אחד או תאומים בחודשי אפריל עד מאי בנפאל ומאפריל עד אוקטובר בסין. בסמוך להמלטה הנקבה נעה לאזור גבוה עם צמחייה צפופה, כהגנה מפני הצפות מונסון וטורפים. העופרים נגמלים לאחר שישה חודשים, ומגיעים לבגרות לאחר 8–12 חודשים. תוחלת החיים המרבית של האייל החזירוני בטבע עד 20 שנים.
הבאה למדינות אחרות

בדומה לפרסתנים אחרים איילים אלו הובאו למדינות אחרות בעיקר לשם ציד, או כדי למלא את הנישה האקולוגית. בין המדינות הידועות: סרי לנקה, אוסטרליה וארצות הברית. תפוצתם באזורים אלו אינה ממופית על ידי IUCN.
סרי-לנקה סרי לנקה: האיילים החזירונים מוגבלים לשטחי מרעה מעובדים בטווח של 35 קמ"ר, בין "אמבלאנגודה" ו"ינדוראווה" שבחוף הדרום המערבי, וב"אלפיטיאה" שמרכז האי; מרבית המקומות שבהם הוא נפוץ אינם נמצאים באזורים מוגנים. האיילים החזירוניים הובאו כנראה לסרי לנקה על ידי ההולנדים או הפורטוגזים במאה ה-16, וייתכן כי הובאו על ידי שליט ממלכת סינהלה בתקופה הטרום קולוניאלית או על ידי הבריטים בהמשך; שתי האפשרויות האחרונות אינן סבירות מאחר שהאייל החזירוני אינו נפוץ במרכז ודרום הודו, כך שהבאתו הייתה כרוכה במאמץ רב.
אוסטרליה אוסטרליה: בדומה למרבית מיני הבר שהובאו, האייל החזירוני הובאה אף הוא על ידי מתיישבים ליבשת זו למטרות ציד. אייל זה השתלב במהירות בנוף הצחיח האוסטרלי המתאים לבית גידולו יחד עם אייל הסמבר ואייל הטימור, ובהיעדר טורפים טבעיים הוא מתרבה שם בהצלחה. ריכוזיו העיקריים הם בחופי קווינסלנד וויקטוריה (אוסטרליה).
ארצות הברית ארצות הברית: האייל הובאה לחוות ציד בטקסס, וכן לקליפורניה והוואי. באיי הוואי האייל החזירוני מהווה יחד עם האייל הנקוד את שני הפרסתנים היחידים באיים; עם זאת בשל גודלו הקטן יחסית הוא אינו גורם נזקים מרובים כאייל הנקוד.
הערות שוליים

↑  אייל חזירוני באתר הרשימה האדומה של IUCN
| איילי העולם הישן |
| --- | --- | --- |
| אייל זהוב | אייל אנאמייט • אייל חזירוני • אייל קוהל • אייל קאלאמיאן |   |
| אייל אלדי | אייל אלדי |   |
| אייל ת'ורולד | אייל ת'ורולד |   |
| אייל | אייל אדמוני • אייל קנדי • אייל מרכז-אסייתי • אייל סיקה |   |
| אייל רוסה | אייל אלפרד • אייל פיליפיני • אייל טימור • אייל סמבר |   |
| אייל רוסרבוס | אייל ברסינגה |   |
| אייל נקוד | אייל נקוד |   |
| יחמור | יחמור אירופי • יחמור פרסי |   |
| אייל דוד | אייל דוד |   |
| מונטיאק הציצית | מונטיאק הציצית |  |
| מונטיאק | מונטיאק שחור • מונטיאק פי • מונטיאק מצוי • מונטיאק סיני • מונטיאק צהוב • מונטיאק גונגשאן • מונטיאק פוהאט • מונטיאק ענק • מונטיאק רוזוולט • מונטיאק אנאמייט • מונטיאק העלה • מונטיאק סומטרי |  |
אייל חזירוני רובץ בעשבים בתוך הפארק הלאומי קזירנגה
נקבת האייל החזירוני באסאם.
אייל חזירוני בפאנג'ב שבפקיסטן.
זוג איילים חזירונים ב"שמורת הלאווגה" ליד יאנגון.
אייל חזירוני בגן חיות סיני.
אולקסנדריה (כדורגל)

מועדון הכדורגל אולקסנדריה הוא מועדון כדורגל אוקראיני מהעיר אולקסנדריה, המשחק בליגת העל האוקראינית.
הקבוצה זכתה באליפות מחוז קירובוגרד בשנת 1990. ברמה הלאומית העפילה לחצי גמר הגביע האוקראיני בעונת 2015/2016 וסיימה במקום השלישי בליגת העל האוקראינית בכדורגל בעונת 2018/2019 ובזכות עובדה זו העפילה ישירות מהליגה לשלב הבתים של הליגה האירופית של עונת 2019/2020, לראשונה בתולדותיה, לאחר שתי עונות שבהן השתתפה במוקדמות למפעל זה ולא העפילה לבתים.
שמות הקבוצה

פוליגרף טכניקה (1990–2003)
מועדון הכדורגל אולכסנדריה (2004-ואילך)
אולכסנדריה במפעלים האירופיים

| עונה | טורניר | שלב | יריבה | משחק בית | משחק חוץ | בסיכום הכולל |  |
| --- | --- | --- | --- | --- | --- | --- | --- |
| 2016/17 | הליגה האירופית | סיבוב המוקדמות השלישי | קרואטיה היידוק ספליט | ‏0–3 | ‏1–3 | ‏1–6 |  |
| 2017/18 | הליגה האירופית | סיבוב המוקדמות השלישי | רומניה אסטרה ג'יורג'יו | 1–0 | 0–0 | 1–0 |  |
| 2017/18 | הליגה האירופית | פלייאוף | בלארוס באטה בוריסוב | 1–2 | 1–1 | 2–3 |  |
| ‏2019/20 | הליגה האירופית | שלב הבתים | גרמניה וולפסבורג | 1–3 | 0–1 |  |  |
| ‏2019/20 | הליגה האירופית | שלב הבתים | בלגיה גנט | 1–2 | 1–1 |  |  |
| ‏2019/20 | הליגה האירופית | שלב הבתים | צרפת סנט אטיין | 1–1 | 2–2 |  |  |
‏2019/20:
אצטדיון הקבוצה

הקבוצה מארחת את משחקיה באצטדיון ניקה בעיר שנבנה על חורבות אצטדיון שחטאר הישן. האצטדיון החדש משמש כמגרש הבית של הקבוצה מאז קיץ 1998.
משנת 1992 אולכסנדריה, אז "פוליגרף טכניקה", אולצה לארח באצטדיון "אולימפ" במערב העיר, לאחר שהבעלים של אצטדיון שחטאר במרכז העיר סירב לאפשר לקבוצה לארח בו. כאשר קבוצת שחטאר אולקסנדריה פורקה, האצטדיון נהרס ועל חורבותיו נבנה קומפלקס הספורט "ניקה", המכיל 7,000 מושבים.
הערות שוליים

↑  Olimp Stadium in Oleksandriya. footballfacts.
ערך זה הוא קצרמרבנושא מועדוני כדורגל. אתם מוזמנים לתרום לוויקיפדיה ו.
אצטדיון ניקה באולקסנדריה.
אין ולאו ורפיא בידיה

אִין וְלָאו וְרָפְיָא בִּידֵיהּ (תרגום מארמית: "כן ולא ורפוי בידו") הוא ביטוי ארמי בלשון חז"ל שמשמעותו אי-ודאות בידיעה מסוימת או קושי בהכרעת עניין כלשהו ביחס לאדם מסוים.
הביטוי ומשמעותו

הביטוי מופיע במספר מקומות בתלמוד בבלי, אצל אמוראים שנשאלו בנושאים הלכתיים, ותשובתם הייתה "אין ולאו ורפיא בידיה", כלומר שהשיבו על כך מספר פעמים תשובות סותרות, פעם לאיסור ופעם להיתר (או - בדיני ממונות - פעם לטובת התובע, ופעם לטובת הנתבע), משום שלא היו ברורים בהוראת הלכה זו, או שענו באופן לא ברור מפני שהיה להם ספק כיצד להכריע בדבר.
הביטוי מופיע בתלמוד אצל אמוראים מהדור השני והשלישי (רב יהודה, רב הונא ורבי אבהו), ובהמשך הוא מופיע פעמים רבות בדברי הראשונים, על סמך הביטוי בתלמוד. בעוד שבתלמוד הוא מופיע בעיקר כתיאור לתשובות סותרות, כשהתלמוד מציין שהדבר נבע מכך שהדבר לא היה ברור אצל האמורא המשיב, בדברי הראשונים הוא כבר מופיע כביטוי שמשמעותו היא ספק ואי הגעה להכרעה, וכך גם מאוחר יותר בדברי האחרונים, כשחלקם מציינים את הביטוי בגוף ראשון - כלפי עצמם: "אין ולאו ורפיא בידי".
בתלמוד הירושלמי מופיע הביטוי "אכן אכן" או "הכין הכין", ויש ממפרשי הירושלמי שפירשו את ביטוי זה כמקביל ל"אין ולאו ורפיא בידיה".
ראו גם

כולי האי ואולי
ספק
תיקו
הערות שוליים

↑  תלמוד בבלי, מסכת שבת, דף קי"ג, עמוד א'; תלמוד בבלי, מסכת שבת, דף קט"ז, עמוד א'; תלמוד בבלי, מסכת קידושין, דף ס"ה, עמוד א'; תלמוד בבלי, מסכת בבא מציעא, דף י"ד, עמוד א'.
↑  ראו רש"י, פירוש רש"י לתלמוד, על מסכת שבת, דף קט"ז, עמוד א', ד"ה אין ולא, ועל מסכת קידושין, דף ס"ה, עמוד א', ד"ה אין ולא, ועל מסכת בבא מציעא, דף י"ד, עמוד א', ד"ה אין ולאו.
↑  ראו רש"י, פירוש רש"י לתלמוד, על מסכת שבת, דף קי"ג, עמוד א', ד"ה ורפיא בידיה.
↑  תלמוד ירושלמי, מסכת עבודה זרה,  פרק ב', הלכה ג'.
↑  תלמוד ירושלמי, מסכת תרומות,  פרק ח', הלכה ג'; תלמוד ירושלמי, מסכת סוטה,  פרק ט', הלכה ב'.
↑  רבי ישכר תמר, עלי תמר, על מסכת סוטה, פרק ט', הלכה ב', ד"ה תני ר"י, ועל מסכת עבודה זרה, פרק ב', הלכה ג', ד"ה דילמא, ועל מסכת הוריות, פרק א', הלכה א', ד"ה יכול בד"ה ויש לבאר.
ערך זה הוא קצרמרבנושא יהדות. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אין ולאו ורפיא בידיה".
אולימפיאדת השחמט 2012

| --- | --- |

 תאריך התחלה:  27 באוגוסט 2012 
 תאריך סיום:  10 בספטמבר 2012 
 עיר:  איסטנבול, טורקיה
 אתר:  איסטנבול אקספו סנטר
 שופט ראשי:  Panagiotis Nikolopoulos
 קבוצות משתתפות:  157
 מס' משתתפים:  779 (מהם 239 רבי אמנים ו-127 אמנים בינלאומיים)
 מס' משחקים:  3424
 שיטה:  שווייצרית - 11 מחזורים
 → אולימפיאדת השחמט 2010 אולימפיאדת השחמט 2014 ← 
 
אולימפיאדת השחמט ה-40 אורגנה על ידי פיד"ה וכללה תחרות פתוחה ומספר אירועים נוספים לקידום השחמט. היא התקיימה באיסטנבול, שבטורקיה, בין 28 באוגוסט ל-9 בספטמבר 2012.
התחרות הפתוחה > תוצאות הגמר

| # | מדינה | שחקנים | נקודות |
| --- | --- | --- | --- |
| 1 | ארמניה ארמניה | לבון ארוניאן, סרגיי מובססיאן, ולדימיר אקופיאן, גבריאל סרקיסיאן, טיגרן פטרוסיאן הצעיר | 19 |
| 2 | רוסיה רוסיה | ולדימיר קרמניק, אלכסנדר גרישצ'וק, סרגיי קריאקין, יבגני טומשבסקי, דמיטרי יאקובנקו | 19 |
| 3 | אוקראינה אוקראינה | וסילי איוונצ'וק, רוסלן פונומריוב, אנדריי וולוקיטין, פבל אליינוב, אלכסנדר מויסיינקו | 18 |
| 4 | הרפובליקה העממית של סין  סין | וונג חאו, וונג יוא, דינג לירן, בּוּ שְׂיָאנְג גְ'ה,לי צ'או | 17 |
| 5 | ארצות הברית ארצות הברית | היקארו נקמורה, גטה קמסקי, אלכסנדר אונישצ'נקו, וארושן אקוביאן, ריי רובסון | 17 |
| 6 | הולנד הולנד | אניש גירי, לואק ואן ולי, איוואן סוקולוב, יאן סמיטס, דניאל סטלוואגן | 16 |
| 7 | וייטנאם וייאטנאם | לה גואנג ליאם, נגואן נגוק טרואונג סון, נגואן ואן חאי, נגואן דוק הוא, דאו טיין האי | 16 |
| 8 | רומניה ספרד | קונסטנטין לופולסקו, מירצה פרלירגס, מיכאיל מרין, לוונטה ואידה, ולדיסלב נבדנישי | 15 |
| 9 | הונגריה הונגריה | פטר לקו, זולטן אלמשי, יהודית פולגאר, פרנץ ברקס,צ'בה בלוג | 17 |
| 10 | אזרבייג'ן אזרבייג'ן | טיימור רג'אבוב, אלטאי ספרלי, שחריאר ממדיארוב, ראוף ממטוב, גדיר גוסיינוב | 15 |
התחרות הפתוחה > מדליות אישיות

|  | זהב | כסף | ארד |
| --- | --- | --- | --- |
| הלוח הראשון | לבון ארוניאן (ארמניה) 2849 | רדוסלב וויטשק (פולין) 2844 | טיימור רג'אבוב (אזרבייג'ן) 2813 |
| הלוח השני | דוד נברה (צ'כיה) 2869 | אנטון פיליפוב (אוזבקיסטן) 2820 | גטה קמסקי (ארצות הברית) 2796 |
| הלוח השלישי | שחריאר ממדיארוב (אזרבייג'ן) 2880 | ולדימיר אקופיאן (ארמניה) 2803 | סרגיי קריאקין (רוסיה) 2784 |
| הלוח הרביעי | ולדיסלב טקצ'וב (צרפת) 2750 | אבחייט גופטא (הודו) 2746 | דניאל פרידמן (גרמניה) 2722 |
| לוח עתודה | דמיטרי יאקובנקו (רוסיה) 2783 | ברטולומה מצ'יה (פולין) 2712 | קונסטנטין שנבה (גאורגיה) 2679 |
התחרות הפתוחה > נבחרת ישראל

באולימפיאדה זו השתתפה נבחרת ישראל שכללה את:
בוריס גלפנד (2738) 1+,7=,0-
אמיל סוטובסקי (2687) 5+,1=,3-
מקסים רודשטיין (2642) 3+,3=,4-
יבגני פוסטני (2638) 5+,1=,1-
בוריס אברוך (2605) 4+,2=,4-
הנבחרת סיימה במקום 26.
להלן התוצאות הקבוצתיות:
נגד הוועד הפאראלימפי הבינלאומי 1.5:2.5 - ניצחון
נגד אלבניה 0.5:3.5 - ניצחון
נגד אוקראינה 2.5:1.5 - הפסד
נגד קזחסטן 1.5:2.5 - ניצחון
נגד אירלנד 1.5:2.5 - ניצחון
נגד הודו 2:2 - תיקו
נגד צרפת 2:2 - תיקו
נגד ספרד 0.5:3.5 - ניצחון
נגד הולנד 3:1 - הפסד
נגד גאורגיה 2:2 - תיקו
נגד בלארוס 2:2 - תיקו
תחרות נשים

אולימפיאדת ה-40 לנשים התקיימה במקביל לתחרות הפתוחה.
| --- | --- |
 תאריך התחלה:  27 באוגוסט 2012 
 תאריך סיום:  10 בספטמבר 2012 
 עיר:  איסטנבול 
 שופט ראשי:  Panagiotis Nikolopoulos
 קבוצות משתתפות:  127
 מס' משתתפים:  628 (כולל 16 רב אמן, 74 רבי אמנים לנשים, 34 אמנים בינלאומיים ו-99 אמנים בינלאומיים לנשים
 מס' משחקים:  2724
 שיטה:  שווייצרית - 11 מחזורים
 → אולימפיאדת השחמט 2010 אולימפיאדת השחמט 2014 ←
תחרות נשים > תוצאות הגמר

| # | מדינה | שחקנים | נקודות |
| --- | --- | --- | --- |
| 1 | רוסיה רוסיה |  | 19 |
| 2 | הרפובליקה העממית של סין  סין |  | 19 |
| 3 | אוקראינה אוקראינה |  | 18 |
| 4 | הודו הודו |  | 17 |
| 5 | רומניה רומניה |  | 16 |
| 6 | ארמניה ארמניה |  | 16 |
| 7 | צרפת צרפת |  | 15 |
| 8 | גאורגיה גאורגיה |  | 15 |
| 9 | איראן איראן |  | 15 |
| 10 | ארצות הברית ארצות הברית |  | 15 |
תחרות נשים > מדליות אישיות

|  | זהב | כסף | ארד |
| --- | --- | --- | --- |
| הלוח הראשון | חואו ייפאן (סין)- 2645 | ננה דזאגנידזה (גאורגיה) - 2625 | קטרינה לנו (אוקראינה) - 2608 |
| הלוח השני | ג'או חוה (סין) - 2574 | מריה מוזיצ'וק (אוקראינה) - 2536 | איליז בטום צ'ימרה (טורקיה) - 2502 |
| הלוח השלישי | נדז'דה קוזינצבה (רוסיה) - 2693 | יולנטה זבדסקה (פולין) - 2538 | טניה סצ'דב (הודו) - 2522 |
| הלוח הרביעי | הואנג קיאן (סין) -2547 | סילביה קולס (צרפת) - 2469 | אלכסנדרה קוסטניוק (רוסיה) - 2468 |
| לוח החמישי (עתודה) | נטליה פוגונינה (רוסיה) -2380 | מליסה קסטיליון גומס (קולומביה) - 2379 | מדינה דליאטבייבהי (קזחסטן) - 2357 |
תחרות נשים > נבחרת ישראל

באולימפיאדה זו השתתפה נבחרת ישראל שכללה את:
מיה פורת (2295) 4+,2=,4-
מרסל אפרוימסקי (2174) 3+,6=,1-
מאשה קלינובה (2317) 4+,4=,1-
אנג'לה בורסוק (2266) 3+,1=,2-
יוליה שוויגר (2202) 5+,2=,2-
הנבחרת סיימה במקום 29.
להלן התוצאות הקבוצתיות:
נגד אלבניה 0:4 - ניצחון
נגד איסלנד 0.5:3.5 - ניצחון
נגד סלובקיה 2.5:1.5 – הפסד
נגד רומניה 0.5:3.5 - ניצחון
נגד סלובניה 2:2 - תיקו
נגד אוזבקיסטן 2.5:1.5 – הפסד
נגד קרואטיה 1.5:2.5 - ניצחון
נגד אסטוניה 0.5:3.5 - ניצחון
נגד סרביה 1:3 – ניצחון
נגד הודו 3.5:0.5 – הפסד
נגד ארצות הברית 3:1 – הפסד
סיכום כולל

בסיום התחרות הוענק "פרס נונה גפרינדשווילי" לנבחרת עם הישג הכי גבוה בסיכום התחרות הפתוחה ותחרות נשים.
רוסיה
סין
אוקראינה
אין חבוש מתיר עצמו מבית האסורים

אין חבוש מתיר עצמו מבית האסורים הוא ביטוי שמקורו בתלמוד הבבלי שמשמעותו היא שאדם לא יכול לבצע דברים שנצרכים לו, גם בדברים שהיה יכול לבצע אילו היה צריך לעשותם לחברו. המשל לכך הוא אסיר שאינו יכול לחלץ את עצמו מבית הסוהר.
מקורות הביטוי

ביטוי זה מופיע 3 פעמים בתלמוד הבבלי:
במסכת ברכות מסופר על רבי יוחנן שחלה ונזקק לכך שרבי חנינא יתן לו את ידו על מנת להעמידו מחליו. שואלת הגמרא מדוע לא העמיד רבי יוחנן את עצמו מחליו, ומיישבת: "אין חבוש מתיר עצמו מבית האסורים". ואף רבי יוחנן שיכל לרפא חולים אחרים, אינו יכול לרפא את עצמו, אלא הוא זקוק לעזרת אחרים.
במסכת נדרים מובא שתלמיד חכם מנדה את עצמו ומפר את הנידוי שנידה את עצמו, ומסבירה הגמרא שהחידוש בכך הוא שאין אומרים כאן "אין חבוש מתיר עצמו מבית האסורין".
במסכת סנהדרין מסופר על מלחמתו של דוד המלך עם ישבי בנוב בה השתמש אבישי בן צרויה בשם קדוש כדי להציל את דוד, ומוסבר שדוד עצמו לא יכול היה לומר שם זה משום ש"אין חבוש מוציא עצמו מבית האסורין".